Shukor Salleh

Shukor Salleh (lahir 1948) adalah seorang pemain tengah utama pasukan kebangsaan Malaysia dalam tahun 1970-an. Beliau sering dipanggil "Mr.Cool" dan "Malaysia Ardiles" dalam pasukan kebangsaan Malaysia kerana cara beliau mengemudi bahagian tengah Malaysia dengan tenang. Beliau memenangi anugerah Olahragawan Kebangsaan Malaysia 1977 atas sumbangan beliau kepada pasukan kebangsaan.

Kehidupan awal
Shukor Salleh dilahirkan di Tanjung Bungah, Pulau Pinang pada tahun 1948. Beliau mendapat pendidikan awal di Sekolah Melayu Tanjung Bungah, sebelum pergi ke Sekolah Inggeris Tanjung Tokong. Beliau kemudian mendapat pendidikan peringkat menengah di Institusi St. Xavier.

Gambaran kerjaya

Shukor Salleh membuat penampilan sulung sebagai pemain dengan pasukan negeri Pulau Pinang pada usia 18 pada tahun 1966. Beliau juga bermain untuk mereka sehingga dia berumur 37 pada tahun 1985.

Shukor Salleh yang pertama bermain untuk pasukan kebangsaan Malaysia pada usia 22 pada tahun 1970. Beliau terus bermain sebanyak 172 perlawanan untuk Malaysia. Beliau adalah pemain Malaysia kedua yang memiliki kaps tertinggi, di belakang Soh Chin Aun.

Dia bermain untuk Malaysia di banyak kejohanan antarabangsa termasuk kejohanan Sukan SEA, Pestabola Merdeka, Sukan Asia dan Piala Asia AFC. 

Pada 11 Mei 1975, Shukor juga merupakan sebahagian daripada Pilihan Malaysia yang menentang Arsenal FC dalam perlawanan persahabatan yang dimana pasukannya menang 2-0 di Stadium Merdeka.

Beliau adalah seorang pemain utama untuk pasukan Malaysia yang layak ke Sukan Olimpik 1980 Moscow yang diboikot Malaysia. Malaysia memenangi perlawanan penentuan menentang Korea Selatan dengan keputusan 2-1 di Stadium Merdeka.

Kepujian

Malaysia
 Juara Piala Kemerdekaan Vietnam Selatan (1971)
 Juara Piala Raja Thailand (1972, 1977)
 Juara Pestabola Merdeka (1973, 1974, 1976, 1979)
 Pingat Emas Sukan SEA (1977, 1979)
 Pingat Gangsa Sukan Asia di Tehran, Iran (1974)

Penang FA
 Juara  Piala Emas Aga Khan (1976)
 Juara Piala Emas Raja-Raja (1968, 1969)
 Juara Piala Malaysia (1974)
 Juara Liga Malaysia (1982)
 Juara Piala Burnley (1966)

Individu
 Anugerah Olahragawan Kebangsaan Malaysia 1977
 Anugerah Atlet Lelaki Pulau Pinang pada 1978/1979
 Tokoh Maal Hijrah - Tokoh Sukan, Persatuan Melayu Pulau Pinang 2002
 AFC Century Club 1999
 FIFA Century Club 2021
 Goal.com The best Malaysia XI of all time: 2020
IFFHS Men’s All Time Malaysia Dream Team: 2022

Lain-Lain
  - Darjah-darjah Yang Mulia Pangkuan Negara

Rujukan

Pautan luar
 Profile at Penang malays
28 MAC 2021 – BERITA PERDANA – NASIHAT LEGENDA SHUKOR SALLEH | Berita RTM  
 20,000 cheer Penang victory The Straits Times, 8 July 1968, Page 19 - National Library of Singapore

Orang hidup
Orang dari Pulau Pinang
Pemain bola sepak Malaysia
Kelahiran 1948
Orang Malaysia berketurunan Melayu
Muslim Malaysia